Sklep Splošnega sodišča z dne 28. septembra 2021 – NB/Sodišče Evropske unije
(Zadeva T-648/20)1
(Ničnostna tožba – Javni uslužbenci – Odločba, da se tožeče stranke ne imenuje v naziv AST 10 – Pritožbeni rok – Zamuda – Očitna nedopustnost)
Jezik postopka: francoščina
Stranki
Tožeča stranka: NB (zastopnik: J.-N. Louis, odvetnik)
Tožena stranka: Sodišče Evropske unije (zastopnika: J. Inghelram in A. Ysebaert, agenta)
Predmet
Predlog na podlagi člena 270 PDEU za razglasitev ničnosti, prvič, odločbe, da se tožeče stranke ne imenuje v naziv AST 10, drugič, po potrebi, odločbe o imenovanju A v ta naziv, in tretjič, podredno, vseh odločb o imenovanju drugih uradnikov v navedeni naziv.
Izrek
Tožba se zavrže kot očitno nedopustna.
NB se naloži plačilo stroškov.
____________
1 UL C 443, 21.12.2020.